180 



gaaede visse Modifikationer i Retning af Uappetitlighed 

 eller Uangribelighed*). Men ogsaa de indførte Træer 

 er Myrerne behagelige i forskjellig Grad; saaledes holde 

 de blandt Orangetræerne mindst af Lemontræet, saa at 

 jeg har fundet ikkun denne Orangeart vildtvoxende ; 

 Appelsiner og Citronen findes kun, naar de ere plantede 

 og beskyttede af Mennesker.« 



Dog før vi gaa videre i Fortællingen om disse Myrers 

 Husholdning, maa vi først efter nogle almindelige Bemærk- 

 ninger give en kort Fremstilling af selve Myrerne og 

 deres forskjellige Former. 



Hver Myreart bestaar som bekjendt af 3 Hoved- 

 former, vingede Hanner, vingede Hunner og uvingede 

 Arbejdere. Forklaringsgrundene til denne Arternes Deling 

 ligger i Myrernes Statsliv, i det Arbejdsdelingen foruden 

 den sædvanlige Sondring i 2 Kjøn kræver en Form, som i 

 Udøvelsen af de den paahvilende Pligter ikke er hæmmet 

 af saadanne Bygnings- eller Tidskrav, som Forplantelsen 

 maatte stille. Hos Bier og Myrer dannes Arbejder- 

 formen kun ved Omdannelsen af det ene Kjøn eller 

 Hunformen, hvorimod hos Termitterne Arbejderne, uden i 

 øvrigt i det ydre at være synderlig forskjellige, snart have 

 uudviklede Hunkjønsorganer snart hæmmede Hankjøns- 

 organer. Man har kaldet Arbejderen hos Bien og Myren 

 for en hæmmet Hun eller Dronning, og dette er for saa 

 vidt rigtigt, som den i Virkeligheden har mere eller mindre 



*) Belt synes dog her at glemme, at lige saa vel som Træerne 

 kunne antages at modificeres, lige saa godt kunne Myrernes 

 Smagsevner og Fordøj elsesorganer antages at ændres; og at ikke 

 alle Insekter ere helt kræsne, derpaa tyde adskillige Om«taéndig- 

 heder, som f. Ex. at tørrede Tobaksblade og andre Plantestoffer, 

 fulde af Garvesyre og bitre Stoffer, ikke ere frie for Insektangreb. 



